  Туспуктэм: Руслан Нуриахметов Майя Бывальцева Ижысь 88 номеро школаын шимучыр сэрен быремъёслэн но сӧсырмемъёслэн семьяоссылы одӥг пол тыронъёслы Удмуртилы 27 миллион манетозь коньдон висъялозы. Со пумысен косэмез (распоряжение) Росси кивалтэтлэн тӧроез Михаил Мишустин кинюртӥз. Ужкагаз эркиркадо ивортодэтъя нимлыко интернет-порталын шараямын. Быремъёслэн семьяоссы 1 миллион манетэн басьтозы. Сӧсырмеъёслы, тазалыксылы изъянэз лыдэ басьтыса, 200 сюрс матентысен 400 сюрс манетозь тырозы. Удмуртиысь кивалтэтэз шуимучырын быремъёслэсь но сӧсырмемъёслэсь лыдметсэс Россиысь шуэрес учыръёсъя министерствое сётыны куризы. Тоджэ вайытом, Ижкарысь 88 номеро школаын ыбылӥськон ӝутӥзы шуыса ивортон 26-тӥ куартолэзе ивортӥзы. Йыртэмась Ижын улӥсь пиосмурт вылэм. Шимеч учырын 17 адями быриз, со пӧлын 11 пиналъёс. 23 адями эмъяськонние шедиз. Та дыре школалэн юртаз тупатъян мынэ, ужъёсты 2023-тӥ арлы йылпумъяны чакламын. Быремъёслэн семьяоссылы юрттэт Удмуртилэн коньдэтысьтыз но висъязы. Тегъёс: Удмуртия Ижкар коньдон школаос  